### NN 75/2022 (1.7.2022.), Odluka o naknadi za razvoj javne vodoopskrbe društva Vodovod Pula d.o.o. za javnu vodoopskrbu, Pula

Vodovod Pula d.o.o.

1111

Na temelju članka 52. Zakona o financiranju vodnog gospodarstva (»Narodne novine« br. 153/09, 90/11, 56/13, 154/14, 119/15, 120/16, 127/17, 66/19), članka 23. stavka 1. podstavka 4. Zakona o vodnim uslugama (»Narodne novine« br. 66/19) i članka 23. Društvenog ugovora društva Vodovod Pula d.o.o., Skupština Društva na sjednici održanoj 27. lipnja 2022. godine donosi

ODLUKU

O NAKNADI ZA RAZVOJ JAVNE VODOOPSKRBE

Članak 1.

Ovom Odlukom određuje se obveza plaćanja naknade za razvoj javne vodoopskrbe (u daljnjem tekstu: naknada za razvoj) na području nadležnosti javnog isporučitelja vodnih usluga VODOVOD PULA d.o.o. (u daljnjem tekstu: Isporučitelj) te se utvrđuju:

– obveznici plaćanja naknade za razvoj,

– osnovica za obračun,

– namjene kojima služi prihod od naknade za razvoj,

– visina naknade,

– način i rokovi plaćanja naknade te

– nadzor nad obračunom i naplatom naknade za razvoj.

Članak 2.

Područje nadležnosti Isporučitelja obuhvaća područja jedinica lokalne samouprave, odnosno: Grad Pulu – Pola i Grad Vodnjan – Dignano, te općine Barban, Svetvinčenat, Marčana, Fažana, Ližnjan – Lisignano i Medulin.

Članak 3.

Obveznik plaćanja naknade za razvoj je obveznik plaćanja cijene vodne usluge javne vodoopskrbe, uz koju se obračunava naknada za razvoj, na području nadležnosti Isporučitelja iz članka 2. ove Odluke.

Članak 4.

Osnovica za obračun naknade za razvoj je jedinica mjere isporučene vodne usluge javne vodoopskrbe, odnosno kubučni metar isporučene vode (1m³).

Članak 5.

Naknada za razvoj prihod je Isporučitelja.

Prihodi od naknade za razvoj koriste se za finaciranje gradnje komunalnih vodnih građevina javne vodoopskrbe, sukladno Planu gradnje komunalnih vodnih građevina za 2022. godinu.

Prihodi od naknade za razvoj koriste se i za finaciranje otplate zajmova i kredita za gradnju komunalnih vodnih građevina, sukladno finacijskom planu Isporučitelja.

Članak 6.

Visina naknade za razvoj utvrđuje se na cijelom području nadležnosti Isporučitelja u iznosu od 1,00 kn/m³, isporučene vode, za sve kategorije korisnika/obveznika plaćanja vodne usluge javne vodoopskrbe.

Članak 7.

Naknada za razvoj iz ove Odluke, naplaćuje se putem ispostavljenog računa za vodnu uslugu javne vodoopskrbe, koju korisnicima/obveznicima, ispostavlja Isporučitelj/Vodovod Pula d.o.o., i iskazuje se na računu kao zasebna stavka.

Članak 8.

Naknada za razvoj plaća se u rokovima dospijeća cijene vodne usluge javne vodoopskrbe, po računima za vodnu uslugu.

Člana 9.

Isporučitelj je u obvezi prikupljena sredstva naknade za razvoj evidentirati u svojim poslovnim knjigama na zasebnim pozicijama.

Članak 10.

Uprava Isporučitelja podnosi godišnje izvješće o naplaćenim i utrošenim sredstvima naknade za razvoj Skupštini.

Nadzor nad naplatom i trošenjem sredstva naknade za razvoj provodi Skupština Isporučitelja.

Članak 11.

Stupanjem na snagu ove Odluke prestaje važiti:

1. Odluka o naknadi za razvoj sustava javne vodoopskrbe, klasa: 021-05/12-01/19, urbroj: 2168/01-04-01-0334-12-6 od 23. 2. 2012.godine, Gradskog vijeća Grada Pule,

2. Odluka o izmjeni Odluke o naknadi za razvoj sustava javne vodoopskrbe, klasa: 023-01/18-01/50, urbroj: 2168/01-03-03-030250-18-9 od 1. 8. 2018. godine, Gradskog vijeća Grada Pule,

3. Odluka o naknadi za razvoj klasa: 325-01/13-01/10, urbroj: 2168/08-03/00-13-1 od 1. 8. 2013. god. Općinskog vijeća Općine Fažana,

4. Odluka o naknadi za razvoj sustava javne vodoopskrbe klasa: 021-05/12-01/01, urbroj: 2168-04-02-12-11 od 29. 2. 2012. god.Gradskog vijeća Grada Vodnjan – Dignano,

5. Odluka o naknadi za razvoj, klasa: 021-05/12-01/0001. urbroj: 2168/02-02/1-12-9 od 15. 3. 2012. god, Općinskog vijeća Općine Medulin,

6. Odluka o naknadi za razvoj, klasa: 023-01/11-01/736, urbroj: 2168/03-04-11-1 od 28. 12. 2011., Općinskog vijeća Općine Ližnjan – Lisignano

7. Odluka o naknadi za razvoj, klasa: 363-03/11-01/44, urbroj: 2168/07-01/05-11-1 od 28. 12. 2011. godine, Općinskog vijeća Općine Svetvinčenat,

8. Odluka o naknadi za razvoj na vodoopskrbnom području Općine Barban, klasa: 021-05/11-01/7 urbroj: 2168/06-11-02-8 od 30. 11. 2011. godine, Općinskog vijeća Općine Barban,

9. Odluka o obračunu i naplati naknade za razvoj sustava javne vodoopskrbe na vodoopskrbnom području Općine Marčana, klasa: 363-02/11-01/24; urbroj: 2168/05-01-11-03 od 22. 12. 2011. Općinskog vijeća Općine Marčana.

Članak 12.

Odluka o naknadi za razvoj donosi se za razdoblje važenja plana gradnje komunalnih vodnih građevina.

Članak 13.

Neutrošena sredstva naknade za razvoj prikupljena do stupanja na snagu ove Odluke, koriste se u skladu s člankom 5. ove Odluke.

Članak 14.

Ova Odluka stupa na snagu osmoga dana od dana donošenja, objavit će se u »Narodnim novinama« i dostaviti Vijeću za vodne usluge u roku od pet dana od dana donošenja.

Broj: 1742-S-22/2022.

Pula, 27. lipnja 2022.

Predsjedavatelj Skupštine
 Petar Perkov, dipl. oec., v. r.